
26-TA-579: Noteikumu projekts (Grozījumi)
Grozījumi Ministru kabineta 2023. gada 28. novembra noteikumos Nr. 692 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (10.10.2025.)

	Izsludināšana: 08.09.2026. 15:46

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 15.09.2026.)
Lūdzam precizēt anotācijas 2.1. apakšsadaļā sniegto ietekmes aprakstu un papildināt anotācijas 2.3. apakšsadaļu ar administratīvo izmaksu samazinājuma monetāru novērtējumu.
Anotācijā norādīts, ka pāreja no faktisko personāla izmaksu attiecināšanas uz vienoto likmi samazinās VSIA “Šampētera nams” administratīvo slogu, tomēr nav paskaidrots, kādas līdzšinējās darbības finansējuma saņēmējam turpmāk vairs nebūs jāveic. Lūdzam anotācijas 2.1. apakšsadaļā īsi norādīt, kādu personāla izmaksas pamatojošo dokumentu apkopošana, pārbaude un iesniegšana Kohēzijas politikas fondu vadības informācijas sistēmā tiks atcelta un kuras darbības saglabāsies.

Vienlaikus lūdzam raksturot projekta 18.1. apakšpunkta grozījumu ietekmi uz finansējuma saņēmēju, mainot 10 procentu ierobežojuma aprēķināšanas pamatu.

Tā kā anotācijā ir konstatēts administratīvā sloga samazinājums, tas novērtējams anotācijas 2.3. apakšsadaļā, ņemot vērā atcelto dokumentu apkopošanai, pārbaudei un iesniegšanai patērēto laiku, šo darbību veikšanas biežumu un piemērojamo darbaspēka izmaksu likmi.
Ja atcelto administratīvo darbību izmaksas līdz šim tika pilnībā segtas no projekta finansējuma kā attiecināmās izmaksas, anotācijas 2.1. apakšsadaļā norādāms attiecīgais finansējuma avots un pamatojams, kādēļ administratīvo izmaksu samazinājuma monetārs novērtējums nav veicams. Savukārt, ja minētās darbības netika finansētas kā attiecināmās izmaksas vai tika finansētas tikai daļēji, anotācijas 2.3. apakšsadaļā novērtējams finansējuma saņēmēja administratīvo izmaksu samazinājums attiecīgajā apmērā.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 
Savukārt saskaņā ar vadlīnijās “Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā” noteikto, ja tiesību akta projekts paredz grozījumus jau esošajā tiesību aktā un šie grozījumi skar tikai daļu no tām informācijas sniegšanas prasībām vai atbilstības izmaksām, ko nosaka spēkā esošais regulējums, tad ar aprēķinu palīdzību jānoskaidro administratīvo izmaksu izmaiņas – starpība starp esošā un plānotā regulējuma administratīvajām izmaksām.

Lai veiktu administratīvo izmaksu monetāro novērtējumu, vispirms ir nepieciešams identificēt informācijas sniegšanas pienākumu un ar tā izpildi saistītās administratīvās aktivitātes. Pēc tam ir jānosaka katras administratīvās aktivitātes izpildei nepieciešamās darbības un to veikšanai patērētais laiks (piemēram, informācijas iegūšana, iesnieguma vai cita dokumenta sagatavošana, informācijas apkopošana, dokumentu pievienošana, informācijas iesniegšana elektroniski vai pa pastu u.c.). Pēc administratīvo aktivitāšu identificēšanas un laika patēriņa noteikšanas ir nosakāmas Ministru kabineta noteikumos Nr. 617 paredzētās aprēķina formulas parametru vērtības un veicams administratīvo izmaksu monetārais novērtējums. Aprēķina skaidrojuma sadaļā lūdzam pamatot katru izmantoto formulas parametra vērtību, norādot tās noteikšanas metodi un izmantotos pieņēmumus.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai.
Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv)
 
Piedāvātā redakcija
-
	Ņemts vērā
Labklājības ministrija skaidro, ka ar noteikumu projektu finansējuma saņēmējam nebūs saistošas dažas administratīvās darbības, kas bija veicamas, iesniedzot maksājuma pieprasījumu izdevumu kompensācijai. Atceltās administratīvās darbības tika finansētas no 4.3.1.2. pasākuma projektam pieejamā finansējuma, tādējādi neradot tiešas papildu finanšu izmaksas. Administratīvā sloga samazinājuma monetāro ietekmi nav iespējams objektīvi noteikt.
Noteikumu projekta anotācijas 2.1.apaksšadaļa papildināta, sniedzot papildu informāciju par virzīto grozījumu ietekmi uz finansējuma saņēmēju.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
7.1. Projekta izpildē iesaistītās institūcijas
	Priekšlikums (VK - 15.09.2026.)
Lūdzam precizēt anotācijas 7. sadaļu.

Anotācijas 7.1. apakšsadaļā kā projekta izpildē iesaistītās institūcijas norādīta Centrālā finanšu un līgumu aģentūra un VSIA “Šampētera nams”. Vēršam uzmanību, ka VSIA “Šampētera nams” ir valsts kapitālsabiedrība, nevis valsts pārvaldes iestāde, tādēļ tā nav norādāma anotācijas 7. sadaļā. Projekta ietekme uz minēto kapitālsabiedrību raksturojama anotācijas 2.1. apakšsadaļā.

Vienlaikus anotācijas 7.4. apakšsadaļā nav raksturota projekta ietekme uz Centrālās finanšu un līgumu aģentūras uzdevumu izpildi un iekšējiem procesiem. Projekts paredz pāreju no faktisko personāla izmaksu attiecināšanas uz vienotās likmes piemērošanu, tādēļ lūdzam 7.4. apakšsadaļā norādīt, kā šīs izmaiņas ietekmēs aģentūras veicamās pārbaudes un maksājumu pieprasījumu izvērtēšanu, tostarp vai samazināsies pārbaudāmo personāla izmaksas pamatojošo dokumentu apjoms un mainīsies to pārbaudes kārtība.
 
Piedāvātā redakcija
-
	Ņemts vērā
Noteikumu projekta anotācija precizēta, svītrojot VSIA “Šampētera nams” un  papildinot ar ietekmi, kas noteikumu projekta gadījumā ir attiecināma uz Centrālo finanšu un līgumu aģentūru.
Skat. precizēto noteikumu projekta anotācijas 7.4. apakšsadaļu.
	Anotācija (ex-ante)
7.1. Projekta izpildē iesaistītās institūcijas

	Izsludināšana: 18.08.2026. 09:36

	3.
	Noteikumu konsolidētā versija
16.1. finansējuma saņēmēja projekta vadības un īstenošanas personāla izmaksas, piemērojot vienoto likmi divu procentu apmērā no šo noteikumu 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;
	Iebildums (FM - 01.09.2026.)
Noteikumu projekta 1.2. apakšpunkts paredz izteikt Ministru kabineta 2023. gada 28. novembra noteikumu Nr. 692 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" īstenošanas noteikumi" (turpmāk – MK noteikumi) 16.1. apakšpunktu jaunā redakcijā, nosakot finansējuma saņēmēja projekta vadības un īstenošanas personāla izmaksām divu procentu apmēra likmi tiešajām attiecināmajām izmaksām, kas nav personāla izmaksas. Informējam, ka šādas izmaiņas MK noteikumos nevaram akceptēt līdz tās nav saskaņotas ar vadošo iestādi (pēdējie komentāri Labklājības ministrijai tika nosūtīti 14.08.2026.).
Piedāvātā redakcija
-
	Ņemts vērā
Personāla izmaksu vienotās likmes aprēķina pamatojošā dokumentācija atkārtoti nosūtīta saskaņošanai Finanšu ministrijai – vadošajai iestādei 2026. gada 07. septembrī. Papildus informējam, ka noteikumu projektu Labklājības ministrija iesniegs Valsts kancelejā izskatīšanai Ministru kabineta sēdē tikai pēc personāla izmaksu vienotās likmes aprēķinu saskaņošanas ar Finanšu ministriju – vadošo iestādi.
	Noteikumu konsolidētā versija
16.1. finansējuma saņēmēja projekta vadības un īstenošanas personāla izmaksas, piemērojot vienoto likmi divu procentu apmērā no šo noteikumu 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 01.09.2026.)
Ņemot vērā izstrādātos grozījumus MK noteikumos, aicinām anotācijā skaidrot, vai tiks veikti grozījumi noslēgtajos līgumos par projekta īstenošanu ar finansējuma saņēmēju. Gadījumā, ja tādi tiek plānoti, lūdzam skaidrot, vai tie būtu uzskatāmi par būtiskiem, proti, par tādiem, kas ietekmē darbības veidu, mērķus vai īstenošanas nosacījumus, kas vienlaikus būtu atbalstāmi.
Piedāvātā redakcija
-
	Ņemts vērā
Papildināta noteikumu projekta anotācijas 1.6. apakšsadaļa “Cita informācija”.
	Anotācija (ex-ante)
1.3. Pašreizējā situācija, problēmas un risinājumi

	5.
	Noteikumu konsolidētā versija
16.1. finansējuma saņēmēja projekta vadības un īstenošanas personāla izmaksas, piemērojot vienoto likmi divu procentu apmērā no šo noteikumu 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;
	Priekšlikums (FM - 01.09.2026.)
Nav atbalstāma piedāvātā 16.1.punkta redakcija, kur rakstīts, ka personāla izmaksas ir 2%, jo visa projekta griezumā izmaksas pārsniedz 2%.

Aicinām šajā punktā konkrēti norādīt, ka līdz 30.09.2026. projekta vadības un īstenošanas personāla izmaksas attiecināmas pēc fakta, bet no 01.10.2026. - piemērojot vienoto likmi divu procentu apmērā no šo noteikumu 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas, un kas faktiski radušas pēc 01.10.2026.
 
Piedāvātā redakcija
-
	Nav ņemts vērā
Labklājības ministrija skaidro, ka noteikumu projekta 2. punkts paredz, ka ar personāla vienotās likmes noteikšanu saistītās izmaiņas stājas spēkā no 2026. gada 1. oktobra. Līdz tam ir spēkā nosacījums, ka projekta vadības un īstenošanas personāla izmaksām piemēro faktisko izmaksu pieeju. 4.3.3.6. pasākumā, kurā arī tiek virzītas līdzīgas izmaiņas (lūdzam skatīt šeit: https://tapportals.mk.gov.lv/legal_acts/8b625e7b-a173-4bcd-ba5e-727374603df8) šāds Finanšu ministrijas priekšlikums nav saņemts. Labklājības ministrijas ieskatā personāla izmaksu nosacījumi tiesību aktos būtu jānosaka atbilstoši vienotai pieejai.
	Noteikumu konsolidētā versija
16.1. finansējuma saņēmēja projekta vadības un īstenošanas personāla izmaksas, piemērojot vienoto likmi divu procentu apmērā no šo noteikumu 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;

	6.
	Noteikumu konsolidētā versija
18.1. projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksas nepārsniedz 10 procentus no projekta kopējām attiecināmajām izmaksām;
	Priekšlikums (FM - 01.09.2026.)
Spēkā esošajā Ministru kabineta noteikumu redakcijā izdevumu pozīcijām, kurām noteikts procentuāls ierobežojums (piemēram, 18.1. apakšpunktā), nav skaidri noteikts, vai minētais procentuālais ierobežojums ir aprēķināms no projekta plānotajām vai faktiskajām attiecināmajām izmaksām. Ņemot vērā Revīzijas iestādes konstatējumus par situācijām, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana, pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Ņemot vērā minēto, lūdzam izvērtēt iespēju precizēt procentuālā ierobežojuma piemērošanas nosacījumus, nodrošinot to viennozīmīgu, saprotamu un praksē vienādi piemērojamu interpretāciju visām iesaistītajām pusēm, nosakot, ka procentuālais ierobežojums tiek aprēķināts attiecībā pret projekta plānotajām attiecināmajām izmaksām.
 
Piedāvātā redakcija
-
	Ņemts vērā
Labklājības ministrija skaidro, ka, izstrādājot Ministru kabineta noteikumus Nr. 692,  procentuālo ierobežojumu attiecībā uz projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksām iekļāva atbilstoši Finanšu ministrijas vadlīnijām Nr. 1.2. "Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā". Minēto vadlīniju iepriekšējā versijā (apstiprinātas 2023. gada 25. septembrī) tika noteikts, ka uz projekta iesniegšanas brīdi procentuāli ierobežoto izmaksu apmērs attiecībā uz projekta budžeta pozīcijām nosakāms no projekta plānotajām izmaksām, taču projekta noslēguma budžeta kopsavilkums ir jākoriģē atbilstoši faktiskajai situācijai. Projekta īstenošanas periodā projekta budžeta izmaksu pozīcijas absolūtos skaitļos nesamazina gadījumā, ja projekta īstenošanas laikā rodas ietaupījums, bet projekta mērķi un rādītāji tiek sasniegti, kā arī, ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar procentuāli ierobežoto budžeta izmaksu pozīciju.  Tā kā aktuālās vadlīnijas vairs to nenosaka, noteikumu projekts papildināts ar nosacījumu, ka 10 procentu ierobežojums ir aprēķināms no projekta plānotajām kopējām attiecināmajām izmaksām.
Ņemot vērā šo noteikumu projekta papildinājumu, ir attiecīgi papildināta arī anotācija. 
	Noteikumu konsolidētā versija
18.1. projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksas nepārsniedz 10 procentus no projekta plānotajām kopējām attiecināmajām izmaksām;



